**OBEC ŽITAVANY** – komunitný plán sociálnych služieb obce Žitavany

# Smernica č. 1/2022

**O poskytovaní jednorazového príspevku pri narodení dieťaťa**

## Čl. 1 Úvodné ustanovenia

1. Táto smernica upravuje postup pri poskytovaní jednorazového príspevku pri narodení dieťaťa v súlade s výškou schválených finančných prostriedkov v rozpočte obce Žitavany na príslušný rok.

## Čl. 2 Všeobecné ustanovenia

1. Predmetom úpravy tejto smernice je:

a/ poskytovanie jednorazového príspevku pri narodení dieťaťa.

1. Finančné príspevky podľa ods. 1 sa poskytujú výlučne za splnenia podmienok ustanovených touto smernicou.
2. Na poskytnutie finančného príspevku nevzniká právny nárok v zmysle všeobecne záväzných právnych predpisov SR.

## Čl. 3

**Jednorazový príspevok pri narodení dieťaťa**

1. Jednorazový príspevok pri narodení dieťaťa sa poskytuje za účelom hmotnej podpory a pomoci pri výkone rodičovských práv a povinností manželom ako rodičom dieťaťa, matkám žijúcim v partnerskom vzťahu bez uzatvorenia manželstva, osamelým matkám a ovdovelým matkám alebo otcom.
2. Jednorazový príspevok pri narodení dieťaťa patrí za splnenia podmienok:
   1. narodenie dieťaťa a toto sa dožije viac ako 28 dní,
   2. trvalý pobyt dieťaťa na území obce viac ako 28 dní odo dňa narodenia,
   3. dieťa po pôrode nebolo zverené do starostlivosti nahrádzajúcej starostlivosť rodičo alebo dieťaťu nebola nariadená ústavná starostlivosť podľa osobitných predpisov,
   4. v prípade ak manželia alebo jeden z manželov, ďalej pri matkách žijúcich v partnerskom vzťahu bez uzatvorenia manželstva matka alebo jej partner ako otec dieťaťa a ďalej pri ovdovelých matkách alebo otec majú záväzok voči obci Žitavany, bude jednorazový príspevok započítaný proti hodnote záväzku v príslušnej výške, o čom budú vyhotovené pokladničné doklady v pokladni OcÚ.
3. Postup pri poskytovaní príspevku:
   * 1. referát evidencie obyvateľstva OcÚ poskytne získané údaje o narodeniach detí za príslušný kalendárny rok,
     2. referát evidencie obyvateľstva OcÚ doručí oprávneným príjemcom oznámenie o mieste čase konania slávnostného obradu uvítania detí v obci,
     3. slávnostný obrad sa bude uskutočňovať v termíne určenom starostom obce,
     4. starosta obce alebo ním poverená osoba vykoná slávnostný úkon privítania detí a úkon slávnostného odovzdania príspevku,
     5. oprávnenému príjemcovi patrí príspevok aj v prípade, že sa nezúčastní slávnostného obradu. V takomto prípade sa odovzdanie finančného príspevku uskutoční podľa pokynov starostu obce.
4. Príspevok na to isté dieťa patrí iba raz. Ak sa narodí viac detí, príspevok patrí na každé dieťa.
5. Výška príspevku pri narodení dieťaťa je 100,- €
6. Príspevok dube vyplatený výlučne do rúk jednému z rodičov, príp. zákonnému zástupcovi dieťaťa.

## Čl. 4 Záverečné ustanovenia

1. Poskytovanie príspevku podľa tejto smernice sa vzťahuje výlučne na príjemcov, ktorí splnili podmienky na poskytnutie príspevku.
2. Na poskytovanie finančných príspevkov podľa tejto smernice sa nevzťahujú všeobecné predpisy o správnom konaní.

## Čl. 5 Účinnosť

Táto smernica nadobúda účinnosť dňom 10.01.2022

V Žitavanoch dňa 10.01.2022

Štefan Borkovič, v.r. starosta obce